_:nd191d3f7708c44c988d683d5cadf517axb9
<http://schema.org/text>
"Patmos Lähetyssäätiö - Yhdessä autamme enemmän                                  \t  Näytä selaimessa  Välitä  &quot;Mene savenvalajan työpajaan! Siellä saat kuulla, mitä minä haluan sanoa sinulle.&quot; Jeremia 18:1Minua on kiehtonut ja puhutellut japanilainen kintsugi -taide. Toiselta nimeltään kintsukuroi. Kyseessä on vuosisatoja vanha japanilainen taito korjata rikkoutuneita saviastioita. Kintsugi -tekniikassa keraamisia kappaleita ei yhdistetä naamioidulla liimalla, vaan sirpaleet liitetään erityisellä lakalla, johon on lisätty jauhemaista kultaa, hopeaa tai platinaa. Näin valmistetun astian kultasaumat hohtavat astian halkeamissa antaen jokaiselle &quot;korjatulle&quot; kappaleelle ainutlaatuisen ulkonäön.Kintsugi-taiteesta kertovalla sivulla sanotaan, että tällä &quot;ainutlaatuisella menetelmällä juhlistetaan jokaisen esineen ainutlaatuista historiaa korostamalla sen murtumia ja rikkoutumia sen sijaan, että ne piilotettaisiin tai peitettäisiin. Itse asiassa kintsugi tekee korjatusta esineestä usein jopa alkuperäistä kauniimman, elvyttää sen uudella ilmeellä ja antaa sille toisen elämän.&quot; Ei ole kahta samanlaista kintsugi -astiaa. Jokainen niistä on aivan uniikki, koska jokainen niistä on mennyt rikki omalla tavallaan.Kintsugi -taiteeseen myös sisältyy ajatus muutoksen hyväksymisestä ja että epätäydellinen ja virheellinen voi olla alkuperäistä kauniimpaa. Ei minun varmastikaan tarvitse käyttää monia rivejä siihen hengelliseen opetukseen, joka sisältyy kintsugi-astioihin, kun katsomme kaikkea Kristuksen kautta. Me pelkäämme särkymistä ja usein häpeämme rikkinäisyyttämme. Kuitenkin, juuri särkymisen kautta Jumala tuo meissä esiin Poikansa kuvan kaltaisuuden. Sinä olet sinä, koska sinulla on ainutlaatuinen historia. Kukaan ei ole toisensa kopio. Vaikka  kymmenen samannäköistä astiaa rikottaisiin, niistä jokainen on uniikki, koska sirpaleet tekevät niistä omanlaisensa. Ne liitetään Jeesuksessa yhteen ja hänen verensä kultaa liitoskohdat Pyhässä Hengessä. Näin elämämme, myös kaikki mikä on tuonut meille häpeää, tulee eheäksi, uudeksi, ainoalaatuiseksi ja entistä kauniimmaksi Kristuksessa. Japanilaisille kristityille kintsugi-taiteen opetus on kulttuurisesti läheistä  Mutta meillä suomalaislle teema on tuttu laulussa, joka kintsugin kautta saa rikkaamman uuden sisällön:  Olen särkynyt saviruukkuPala palalta murtui poisVain ihmettelin ja itkinEn millään murtunut ois.Sinä Herra minut murskasitVaan talletit kaikki palatNiin paljon minua rakastitTahdoit uutta kokonaan.Usein ehkä olemme ajatelleet, että Jumala tekee uutta muovaamalle sirpaleiden saumakohdat olemattomiin. Ikään kuin pyyhkien pois menneisyyden. Mutta Jumala ei muuta menneisyyttä. Hän antaa uuden tulevaisuuden tuomalla Kristuksen elämämme palasien liitoskohtiin. Näin astiasta tulee uusi ja sitä kelpaa esitellä juuri siksi, että se Kristuksen tähden on omanlaisena ainoalaatuinen ja ehyt. Siunattua alkavaa viikkoa."
<https://keskustelu.suomi24.fi/t/17546992/patmos---pasi--turusen--viikkokirje>